SARIE kreatief (vir kleingoed) 15 Junie op die rak | SARIE
SARIE kreatief (vir kleingoed) 15 Junie op die rak
'n Splinternuwe uitgawe van SARIE kreatief (vir kleingoed) spog met 29 brei-patrone vir seuntjies en dogtertjies!
As ons gedink het die brei- en hekelgier is besig om te taan, het Madiba dit weer lewendiger as ooit tevore gemaak met die 67 Blankets-projek wat hy geïnspireer het. Net waar jy kyk, is daar hande wat wikkel en woel. Dít en die sukses van die eerste SARIE kreatief vir kleingoed was die groot inspirasie om die tweede uitgawe die lig te laat sien. Daar was ook 'n baie spesiale inspirasie: Lounette het vir die eerste keer ouma geword. Welkom, Lydia! Dit het ons met nuwe ywer na die mooiste en maklikste en besonderse patrone en breidrade laat soek. In hierdie uitgawe is daar 'n groot verskeidenheid patrone wat in elkeen se smaak sal val, van 'n geometries gebreide kombers tot skattige skoene.
Min dinge is so lekker as om terug te staan en jou handewerk te aanskou. Laat die penne klik!
– Anita en Lounette
Hier's 'n voorsmakie…
SARIE Kreatief is as dubbelpak saam met die Julie-uitgawe van SARIE beskikbaar by uitgesoekte winkels teen slegs R85. Daar is 15 000 van dié dubbelpakke beskikbaar.